
_START_ARTICLE_
Ezras Israel Synagoge
_START_PARAGRAPH_
Ezras Israel synagoge (polsk Synagoga Ezras Israel, også kendt som "Den litauiske synagoge" (Synagoga Litewska)) var en synagoge ved Wólczańskagaden 6 i Łódź. _NEWLINE_Synagogen blev bygget i årene 1899-1904 efter tegninger af Gustaw Landau-Gutenteger, og blev brugt af jøder fra Litauen. Under 2. verdenskrig blev den brændt ned af tyske nazister natten til 11. november 1939. _NEWLINE_Bygningen havde rektangulær form med tre etager. Elevationen var udsmykket med vinduer i forskellige størrelser, og på toppen fandtes små tårne med kupler.